På forhånd var «Rock 'n' Roll Kids» en av favorittene sammen med Tyskland og Storbritannia. Få trodde likevel at Irland skulle klare å vinne konkurransen for tredje år på rad. Utover i avstemningen ble det likevel klart at sangen ville vinne en solid seier. Den fikk 12 poeng fra åtte land, blant annet Norge, og vant med hele 226 poeng. Dette var ny poengrekord og første gang et bidrag fikk over 200 poeng.